**OPEN SPACE / NYITOTT TÉR FÓRUM**

**Mit jelent a változás, és „elég jó” Szülőnek lenni?**

SZÜLŐ\_KÉP\_MÁS\_KÉP/P  
Önismerettel az „elég jó” szülőség felé

**A FERENCES GIMNÁZIUMBAN**

**Szentendre, 2014. december 12. 16.00-20.00**

**SZAKMAI PROGRAM**

1. **KÖSZÖNTŐ**
2. **BEMUTATÓ**

A hazánkban még ritkán alkalmazott Open Space/Nyitott Tér módszer megismertetése.

1. **OPEN SPACE / NYITOTT TÉR FÓRUM**

**Mit jelent a változás, és „elég jó” szülőnek lenni?**

Gyakran a szülő is érzi, hogy kamasz gyermekével megváltozott a kapcsolata, és a régi kommunikációs és viselkedés minták elégtelenek. A kamasz sem érti, mi történik benne, vele. A pedagógus számára is kihívás ez az életszakasz.

A korszerű pedagógiai és pszichológiai ismeretek segítséget jelentenek annak megválaszolásában, hogy mit jelent „elég jó” szülőnek lenni, milyen kompetenciákra van szüksége a szülőnek.

A közös csoportmunka során együtt keressük a választ a megfogalmazott kérdésre, majd a felvetett megoldások részletesebb körbejárása történik kisebb csoportokban.

A műhelymunka során

1. megismerhető az az új szemlélet és gyakorlat, hogy szülőnek nem születünk, de tudatos fejlődéssel/fejlesztéssel elfogadó-szeretetteljes nevelést biztosító „elég jó” szülővé válhatunk,
2. diákok gondolkodnak el a szülő szerepről és önmagukról,
3. pedagógusok és szülők cserélnek gondolatokat az együttműködésről.
4. **FÓRUM KISCSOPORTOKBAN**

Közös aktivitással több oldalról körbejárjuk a jelenünk és a gyermekeink jövője szempontjából is meghatározó témákat.

1. **AZ „ELÉG JÓ” SZÜLŐ A PEDAGÓGUS SZEMÉVEL …**

Az Open Space/Nyitott Tér Fórum során kiscsoportokban dolgozzuk fel, hogy gyorsan változó korunkban milyen lehetőséget nyújt a jó pedagógus-szülő kapcsolat, kölcsönös együttműködésük különböző formái hogyan segíthetik (első sorban) a kamaszokat.

1. **SZÜLŐ SZEMMEL AZ „ELÉG JÓ” SZÜLŐKRŐL …**

Kiscsoportban gondolkodunk arról, hogy a kamasz gyermekek hogyan látják szüleiket, hogyan látják a szülők magukat, és mit gondolnak a pedagógus-szülő kapcsolatról.

1. **KAMASZ SZEMMEL A SZÜLŐKRŐL …**

Szervezünk egy fiatalokból álló csoportot is, akik azt járják körül, hogy az ő szemszögükből mit jelent „elég jó” szülőnek, és mit jelent kamasznak lenni.

**Az egyes csoportok átjárhatósága folyamatosan biztosított.**

*/ Szünet - Büfé /*

1. **KÖZÖS FÓRUM PREZENTÁCIÓKKAL**

Az egyes kiscsoportok bemutatják a gondolatokat, eredmény, amelyekre közösen jutottak.

1. **„NEKEM A SZÜLŐ\_KÉPZÉS AZT ADTA…”**

**Visszajelzések** a tanév folyamán a Ferences Gimnáziumban szervezett és megtartott SZÜLŐ\_KÉP\_MÁS\_KÉP/P – AZ „ELÉG JÓ” SZÜLŐ\_KÉP/ZŐ Önismereti Szülőcsoport tapasztalatairól.

1. **NEKEM PROBLÉMA, AZT SZERETNÉM MEGOLDANI…**
2. **Bemutató**

…pszichodramatikus módszerrel válaszkeresés egy helyben megfogalmazott problémára…

1. **ÜZENET, LEZÁRÁS**

Együttes gondolkodás a fórum valamennyi résztvevőjével, megfogalmazzuk az Open Space/Nyitott Tér Fórum közös üzenetét magunk és a távol lévő szülők számára.